Тамерлан ( "Temūr", Chagatai: ""; 9. април 1336. — 18. фебруар 1405), историјски познат као "Тимур-Ленк" ("Тимур Хроми") и "Амир Тимур" ( "Temūr(-i) Lang", био је татарски емир (1360—1405) и освајач. У три похода је победио Златну хорду, освојио је и потчинио Персију, Индију, Месопотамију и велики део Мале Азије. Његово царство се простирало од Москве до Кинеског зида. Престоница царства је био Самарканд, где му се и гроб налази. Ратовао је и са турским султаном Бајазитом, кога је потукао у бици код Ангоре (1402). Тиме је у Османском царству дошло до деценијског Грађанског рата између Бајазитових синова што је ослабило Османлије и продужило је за коју деценију опстанак неких балканских земаља (Српска деспотовина, Византија итд). Умро је 1405. године док је планирао поход на Кину.